**Priloga 1: Akcijski načrt ukrepov evalvacije Zakona o sodnih izvedencih, sodnih cenilcih in sodnih tolmačih**

|  |  |  |  |
| --- | --- | --- | --- |
| **CILJ** | **AKTIVNOSTI** | **ROK** | **NOSILEC** |
| Izboljšati sodelovanje Strokovnega sveta z društvi glede poročanja o izvedenem nadzoru nad svojimi člani, ko se ti sklicujejo na status sodnega izvedenca ali sodnega cenilca v smislu tretjega odstavka 3. člena ZSICT (str. 7). | Dogovor z društvi o rednem poročanju.Statistično spremljanje izvedenih nadzorov. | Tekoča naloga | Strokovni svet |
| Identifikacija zgolj z izkaznico sodnega izvedenca, sodnega cenilca oziroma sodnega tolmača (str. 8). | V naslednjo spremembo procesne zakonodaje Zakona o pravdnem postopku in Zakona o kazenskem postopku se umesti besedilo, da se na glavni obravnavi sodni izvedenec, sodni cenilec oziroma sodni tolmač identificira zgolj z izkaznico in ne z navajanjem osebnih podatkov, ki so sestavni del imenika, hkrati pa se prouči možnost vsebinske dopolnitve 17. člena ZSICT. | Leto 2021/2022 | Ministrstvo za pravosodje  |
| Vzpostavitev povezave do informatizirane baze imenika sodnih izvedencev, sodnih cenilcev in sodnih tolmačev (str. 9). | Realizacija dogovora Ministrstva za pravosodje in Vrhovnega sodišča Republike Slovenije o ureditvi medsebojnih razmerij pri dostopu do podatkov iz imenika sodnih izvedencev, sodnih cenilcev in sodnih tolmačev. | Leto 2021/2022 | Ministrstvo za pravosodje inVrhovno sodišče Republike Slovenije |
| Prikaz obremenitve sodnih izvedencev, sodnih cenilcev in sodnih tolmačev glede na angažiranost v posameznih sodnih postopkih (str. 9, 10). | Vzpostavitev aplikacije, ki bo prikazovala zasedenost sodnih izvedencev, sodnih cenilcev in sodnih tolmačev v posameznih postopkih.Potreba po spremembi določb ZSICT, ki urejajo imenik sodnih izvedencev, sodnih cenilcev in sodnih tolmačev. | Leto 2021/2022 | Ministrstvo za pravosodje v dogovoru z Vrhovnim sodiščem Republike Slovenije in v sodelovanju s Strokovnim svetom |
| Izpolnitev in oddaja spletne izjave o delu sodnih izvedencev, sodnih cenilcev in sodnih tolmačev (str. 10). | Vzpostavitev spletne izjave o delu. Nadgradnja spletne strani Ministrstva za pravosodje v okviru projekta Optimizacije procesov za vodenje evidenc po zakonih, ki se vodi v okviru Projektne enote Učinkovito pravosodje. Odprava administrativnih ovir ter poenostavitev komunikacije. | Leto 2021/2022 | Ministrstvo za pravosodje |
| Izboljšati komunikacijo med sodstvom (predvsem s prvostopenjskimi sodišči) in Strokovnim svetom (str. 28). | Opredelitev vloge predstavnika sodstva v Strokovnem svetu in druga tehnična vprašanja. | Tekoče | Strokovni svet in Vrhovno sodišče Republike Slovenije |
| Priprava opisov področij in podpodročij ter smernic za posamezna strokovna področja in podpodročja sodnega izvedenstva ter sodnega cenilstva oziroma za jezikovna področja sodnega tolmačenja (str. 28). | Realizacija pristojnosti Strokovnega sveta.Skladno s 50. členom ZSICT se za strokovna področja in podpodročja izvedenskega ali cenilskega dela oziroma za jezikovna področja opisi ter splošne oziroma posamične smernice sprejmejo in objavijo na spletni strani ministrstva v dveh letih po začetku uporabe tega zakona. | Nemudoma | Strokovni svet |
| Ustrezen nabor strokovnih področij, podpodročij ter jezikovnih področij v imeniku sodnih izvedencev, sodnih cenilcev in sodnih tolmačev (str. 30, 31). | Realizacija pristojnosti Strokovnega sveta. Nadgradnja imenika z opisom področij, podpodročij ter jezikovnih področij, pregled ustreznih poimenovanj. | Tekoča naloga;prvo presojo opraviti do konca 2021 | Strokovni svet |
| Opredelitev vsebine letnega poročila Strokovnega sveta. | Vsebino letnega poročila se določi v poslovniku Strokovnega sveta. Vsebino Strokovni svet usklajuje z Ministrstvom za pravosodje. | Tekoča naloga; konec leta 2021 | Ministrstvo za pravosodje, Strokovni svet |
| Večja kakovost storitev in večja učinkovitost poslovanja. | Stalna prizadevanja za rešitve, ki bodo zmanjšale administrativne ovire ter zagotavljale hitre rešitve z uporabo sodobne tehnologije.Rešitve za odpravo zamudnega poslovanja s Strokovnim svetom pri rednem preverjanju strokovnosti sodnih izvedencev, sodnih cenilcev in sodnih tolmačev. | Tekoča naloga | Ministrstvo za pravosodje, Strokovni svet in Vrhovno sodišče Republike Slovenije |
| Izboljšanje poslovanja Strokovnega sveta, zagotovitev strokovnosti, nepristranskosti in učinkovitosti pri podajanju odgovorov na strokovna vprašanja, zagotovitev jasnosti pogojev za imenovanje, vzpostavitev zavarovanja poklicne odgovornosti pred neutemeljenimi sodnimi postopki in opredelitev vsebine letnega poročila.  | Predlog sprememb in dopolnitev ZSICT.  | Leto 2021/2022 | Ministrstvo za pravosodje |
| Ugotoviti interes med vsemi imenovanimi sodnimi izvedenci, sodnimi cenilci in sodnimi tolmači za ustanovitev Zbornice sodnih izvedencev, sodnih cenilcev in sodnih tolmačev in za obveznost članstva v njej. | Posredovanje spletne ankete po elektronski pošti. | Konec leta 2021 | Ministrstvo za pravosodje |